جامعه ده خارجی مداخله

خارجی حکومت لرین تهدید و گورخوسالماق لارینی نجه بیلدیرمک اولار

**FACTSHEET** / April 2023 **afp.gov.au**

# مقدمه

خارجی مداخله استرالیا میلتینه، ایقتیدارینا و امنیتینه، و ملی بونیادلاریمیزین تمامیتینه جدی تهلیکه یارادیر. خارجی مداخله لر استرالیا جامعه سینده صرف بیر قسمته محدود اولمویوب و صرف بیر دولت طرفیندن ویریلمیر. خارجی متخاصیم دولت اویونجولاری (آیری مملکت لره دوشمنلیک فعالیت لر گورستن مملکت لر) حکومتین بوتون قسمت لرین دن و بیر سری سکتورلاردا، او جمله دن: دموکراتیک تاسیساتلار، تحصیل و تحقیقات، مدیا و ارتباطات، مهم تاسیساتلار، و هامیدان اساسی مدنی و دیل باخیمیندان مختلف جامعه لریمیز (CALD) مداخله ادمک امکانلاری یارادیب و آردینا گدیرلر.

**جامعه ده خارجی مداخله**

جامعه ده خارجی مداخله استرالیانین نچه کولتورلی یاشام طارزینه ضرر و تاثیر ورماق مقصدیله خارجی حکومتلر طرفیندن یونلدیلمیش، نیظارت ادیلمیش و یا مالی امکانلار ورمیش و CALD جامعه لرینه تهدید و گورخو وریلیر. خارجی حکومتلر بیر سیرا مقصدلر ایچون جامعه لره مداخله ائله بیلیر:

* خارجی حکومتین داخلی و خارجی سیاستینین تنقیدینه سوستورماق ایچون
* CALD گروهلارینون اعضاسونون فعالیتلرینه (آنلاین و آفلاین) نیظارت ادمک ایچون
* خارجی حکومتین نظرلر و سیاست لرینه تبلیغ الماق ایچون
* خارجی حکومتین نفعینه گوره معلومات اله گچیرماق ایچون
* بیوک جامعه ده کی آداملارین فکر و نظرلرینه تاثیر گویماق ایچون

**جامعه ده خارجی مداخله مختلف فورملاردا اولا بیلر**

اُ جمله دن:

* حمله یا حمله تهدیدلری
* شانتاژ
* آدام کاچیرماق، قانونسیز حبس ایله ماق و یا آزادلیقدان محروم ایله ماق
* تعقیب و ایستمدن فیزیکسل و الکترونیکی نیظارت ایله ماق
* شخصین آیله سینه یا خارجه ده کی وابسته لرینه تهدید ایله ماقلا همکارلیق ایله ماقا مجبور الماق
* بیر شخصه یا گروهه گوزدن سالماق ایچون سوسیال میدیادا آنلاین سوء معلومات تبلیغاتی ایله ماق

اهمیتلی که، ۱۹۹۵ ایلی جرائم کیفری قانونوندا (Cth)، اویگون اولاراق خارجی مداخله تشکیل اتمق ایچون، فعالیت خارجی، حکومت و یا اونون وکیل اتدیقی شخصه مربوط اولمالیدیر. کیفری جرمی بررسی ایله مگچین، محافظه الیین قانون آژانسلار استرالیانین ایالتی یا عراضی سی جرائمین ده نظردن گچیره ر لر.

**هدفده کیم وار؟**

خارجی حکومتلر آشاقیداکیلاری هدفلیه بیلیر:

* استرالیا دا گچمیش یا ایندیکی یاشایان وطن تاشلار
* سیاسی فعالیت ادنلر و انسان حقوقی مدافیعه جی لار
* مخالیف لر
* غزته چیلر
* سیاسی مخالیف لر
* دین یا قومی اقلیت گروهلار

**کمک ادمک ایچون نه اده بیلیرم؟**

جامعه ده خارجی مداخلیه باقلی بوتون گزارش لر، AFP-نین آچیق آشکار عکس العملینه یاراتمازسادا، هر بیر گزارش آرایا چیخان مشکل لرین **هاریتاسینه یارادماق ایچون کمک ادیر**.

جامعه ده هر هانکی ناراحاتلیق یا خارجی مداخله لر **خط امنیت ملی دن** **(National Security Hotline) (NSH)** معلومات وریله بیلیر.

* NSH ۲۴ ساعات و ۷ گون هفته ده ایشلیر و جامعه ده ممکن خارجی مداخله ایله رابط ناراحاتلیقلاری بیلدیرمک ایچون مرکزی علاقه سی دور.
* NSH اوپراتورلاری تقدیم ایلین معلوماتا نه ایدجگینی بیله جکلر و لازم اولورسا، قیمتلندیرمه ایچون قانون محافیظ و امنیت آژانسلارینا گوندره جکلر.
* NSH اپراتورلاری هر بیر زنگه جدیت له باخوب و آلینان بوتون معلومات لارا ارزیش وریلر.
* بیلیریق کی ناراحاتلیقا باعیث اولان معلومات ورمک بیوک بیر قدم اولابیلیر. سیزین حریم خصوصی نیزی جدی توتوروخ. اگر ایستیسوز آدیزی گیزلی ساخلویاق، اپراتوره بیلدیرون.
* معلوماتین حساس طبیعتینه گوره، سیزه زنگیزین یا ایمیلیزین نتیجه سی ایله ارتباط دا معلومات وریلمیجاق دور.

وردیقینیز معلومات ممکن دی که AFP-نین جامعه ده خارجی مداخله نین گاباقینه الماق ایچون احتیاجی اولان مجهول معلومات اولا.

**NSH** ایله ارتباطه گچماقین بیر نچه یولی وار:

* زنگ ویرون: ۱۸۰۰۱۲۳۴۰۰ **(1800 123 400)**
	+ استرالیانین خارج اینده: ۰۰۶۱۱۳۰۰۱۲۳۴۰۱ ((+61) 1300 123 401)
	+ TTY ایستیفاده ایلیه نر ایچون (اشیتماق قابلیتی اولمایان ایستیفاده چیلره): ۱۸۰۰۲۳۴۸۸۹ (1800 234 889)
	+ اگر مترجمه احتیاجیز وار، لطفا ۱۳۱۴۵۰ (**131 450**) شماره دن ترجمه خدماتینه (**Translating and Interpreting Service**) زنگ ویرون و اولاردان ایستیون خط ملی امنیته **(National Security Hotline)** زنگ ویرسونلر.
* **SMS**
	+ لطفا معلومات لارینیزی ۰۴۲۹۷۷۱۸۲۲ (0429 771 822) شماره سینه مساژ له گوندرین
* ایمیل
	+ لطفا معلومات لارینیزی ایمیل له بو آدرسه hotline@nationalsecurity.gov.au گوندرین
* پست:
	+ لطفا معلومات لارینیزی بو آدرسه گوندیرن:

National Security Hotline

Department of Home Affairs

PO Box 25

Belconnen ACT 2616

**گزارش ویرمه نین آیری یولاری**

سیز همچنین لازیم اولدوقوندا بیر سیرا آیری یول لاردان اوز ناراحاتلیق لارینیزی بیلدیره بیلیرسینیز.

* eSafety جدی سو استیفاده ایلین آنلاین مضمون لاری سیلمیه کمک دیر. **جدی آنلاین سو ایستیفاده رابطه سینده** [esafety.gov.au/report](http://www.esafety.gov.au/report)عنوانیندا eSafety کمیسیونینه (eSafety Commissioner) معلومات وره بیلیرسینیز.
* اگر اوزوزی هر هانکی **تهلیکه ده یا تهدید آلتیندا** حس ایدرسیز، آشاقیداکی لارلا ارتباطه گچین:
	+ پلیس – اضطراری تهدید لر ایچون ۰۰۰ شماره سی **(000)**
	+ پلیس – حیاتی تهلیکه اولمایان حادثه لرده پلیسین صحنه یه گلماقی ایچون ۱۳۱۴۴۴ شماره سی (**13 14 44**)
* کامانولت جرایمی (Commonwealth Crime) نه آنلاین کامانولت جرایمی فورموندا (online Report a Commonwealth Crime form) استرالیانین فدرال پلیسینه (AFP) بو لینکدن گوندره بیلرسینیز [forms.afp.gov.au/online\_forms/report\_a\_crime](https://forms.afp.gov.au/online_forms/report_a_crime). کامانولت جرایمی (Commonwealth Crime) ندن عبارت اولماسی حاقیندا معلومات ایچون لطفا بو لینکه باخین [afp.gov.au/contact-us/report-commonwealth-crime#What-is-a-Commonwealth-crime](https://www.afp.gov.au/contact-us/report-commonwealth-crime#What-is-a-Commonwealth-crime).
* جامعه نین هر کسی استرالیانین فدرال پلیسینین عضوی له (اُ جمله دن AFP-نین جامعه علاقه لر تیمی) مستقیم دانیشاراق شبهه لی جاسوسلوق یا مداخله فعالیت لری ارتباطیندا معلومات وره بیلیر.

**جامعه ده خارجی مداخله باره سینده معلومات ورماقلا نه اینتظاریم أولا بیلیر؟**

استرالیانین فدرال پلیسی جامعه ده خارجی مداخله سینه راجع هر خبری آراشدیرا بیلمز. NSH هر گلن هر بیر زنگ یا جرایم خبری آیری-آیری قیمتلندیریلیر تا کی بیلینسین مگر بیر جرم معین اولا بیلیر یا یوخ. گزاریشلرینیزین نتیجه سی آشاقیدا کیلارا شامیل دی:

* هیچ بیر جواب اولمیا بیلیر، چونکو مساله پلیسین حرکته گچمسی ایچون قانونی حدینه یتیشمیر
* AFP آراشدیرا بیلر
* مساله ییله باشقا پلیس آژانسی یا دولت ارگانی علاقه دار أولا بیلر

استرالیادان خارج اتفاق دوشن جرایم ایچون قانونی حریم حدود لاری تطبیق اولونور.

**تهدید لرین نوع لاری**

**اگر شخصا تهدید اولموسوز**

* تهدیدی تام اولاراق بیلدینیز کیمین یازین یا قایدا گچین
* تهدید ایلیین شخصین حاقیندا چوخلو توصیفی تفرحاتلی مطلب لر قایدا گچین (آدی، جینسی، بویی، چکیشی، ساچ و گوز رنگی، سسی، لباسلاری، یا هر هانگی دیگر فرقی اولان خصوصیاتلار).
* تهدیدی پلیسه بیلدیرون

**اگر تلفوندا تهدید اولموسوز**

* ممکن اولسا یاخینداکی آداملارا قولاق آسماق و پلیسه معلومات ورماق ایچون اشاره ورین.
* ممکن اولسا زنگی قایدا گچیپ ضبط الییون.
* تهدیدین دقیق مطالبینی یازین.
* تلفونون صفحه سیندن هر نه معلومات وار کپی الییون.
* پلیسله موضوعه دانیشماقا حاضیر اولون.

**اگر الکترونیک وسیله لرین یولوندان مثلا مساژ دن، مستقیم/خصوصی مساژ دن، سوسیال مدیا یا ایمیل دن تهدید اولوبسونوز**

* مساژلاری سیلمییون.
* مساژ معلوماتینه (موضوع سطرینه، تاریخ، واقت، گوندرن، غیره) نی چاپ الییون، عکس سالین، صفحه سین دن عکس سالین یا کپی الییون. موقت اولماق ایچون حاضیر لانمیش مساژلاری سیو الییون یا اسکرینشات سالماقدان امین اولون.
* پلیسه درحال تهدید اوماقینیزه خبر ورین.
* تامام الکترونیک کانیت لاری قورویون.

اوزونوزی بو جور تهدیدلردن قوروماق ایچون بو توصیه لری اعمال الییون:

* تانیمادیقینیزلاردان گوندریلن مساژلاری یا قوشمالاری آچمایون
* تانیمادیقینیزلارلا یا ایستنمین آداملارلا سوسیال میدیادا ارتباط قورماییون
* جیهازونوزدا/حسابلارونوزدا امنیت پارامترلرینه لاپ یوخاری تنظیماتا گویون
* سایبری مجرم لر الکترونیک جیهازلارونوزا گیره بیلرلر و شخصی معلوماتلارینیزی ایفشا اده بیلرلر
* مالی حسابلاریزه هویت اورولوغوندان قوروماق ایچون درحال مالیه قوروملارینیزلا تماسا گچون
* گوچلو پسووردلاردان ایستیفاده الییون و بیر دن چوخ سایت لارا همان پسوورد دان ایستیفاده ایله مییون
* آنتی ویروس و آنتی بدافزار برنامه لرینیزه گونه یتیریلمسیندن امین اولون
* لازم اولورسا سیستم و برنامه آپدیتلرینه تطبیق ادین
* ایکی فاکتورلو اوتنتیفیکاسیونه تطبیق ادین
* معلومات لارین احتیاط نسخه سینه بک آپ الییون
* موبایل جیهازونوزی قورویون
* سایبری امنیتونیزی و معلوماتلیلیقونیزی اینکیشاف الییون
* آیری معلوما ایچون، [cyber.gov.au](http://www.cyber.gov.au) سایتا باخون